
                          București, 08.09.2026


AVIZ
asupra proiectului de Lege privind aprobarea Ordonanţei de urgenţă a 
Guvernului nr.67/2025 pentru modificarea şi completarea Legii petrolului nr.238/2004


În conformitate cu prevederile art.95 și 118 alin.(3)  din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere şi avizare, în procedură de urgență, cu proiectul de Lege privind aprobarea Ordonanţei de urgenţă a Guvernului nr.67/2025 pentru modificarea şi completarea Legii petrolului nr.238/2004, trimisă cu adresa nr. Plx 8/2026 din 2 februarie 2026, înregistrată cu nr.7c-1/32 din                                     4 februarie 2026. 
Potrivit reglementărilor art. 62, art. 54 alin. (3) teza I și art. 133,  din Regulamentul Camerei Deputaţilor, republicat, cu modificările ulterioare, membrii Comisiei au examinat proiectul de lege în ședința din data de 8 septembrie 2026.
[bookmark: _GoBack]Proiectul de lege are ca obiect de reglementare instituirea cadrului legal referitor la efectele juridice ale denunţării unilaterale a acordurilor petroliere cu titulari multipli atunci când unul dintre aceştia îşi pierde calitatea de titular. Astfel, proiectul vizează introducerea unui mecanism administrativ proporţional şi eficient care să permită continuitatea activităţii petroliere chiar şi după excluderea unui titular în cazul acordurilor cu mai mulţi titulari sau în absenţa acordului unanim al titularilor.
În urma dezbaterilor s-a hotărât, cu majoritate de voturi (5 deputați nu și-au exprimat votul), avizarea favorabilă a proiectului de Lege privind aprobarea Ordonanţei de urgenţă a Guvernului nr.67/2025 pentru modificarea şi completarea Legii petrolului nr.238/2004, în forma adoptată de Senat.
În raport de obiectul şi conţinutul reglementării, proiectul de lege face parte din categoria legilor organice.

